open-index/open-wikipedia-markdown huggingface dataset:
Δασοχώρι Καρδίτσας

Το **Δασοχώρι** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Το Δασοχώρι βρίσκεται σε απόσταση περίπου 11 χλμ. ΝΔ. από τους Σοφάδες (έδρα του δήμου) και περίπου 25 χλμ. από την Καρδίτσα. Είναι κτισμένο στην πεδιάδα με υψόμετρο 135 μέτρα, ανάμεσα στην Άμπελο (ΒΑ.) και το Μελισσοχώρι (ΝΔ.) ενώ στα ανατολικά του περνά ο Σοφραδίτης ποταμός. Στην γύρω περιοχή υπάρχουν μεγάλες εύφορες εκτάσεις όπου οι κάτοικοι του χωριού καλλιεργούν καπνό, βαμβάκι και σιτηρά.

Μετά την ένωση της Θεσσαλίας, αναφέρεται επίσημα το 1883 με την παλιά της ονομασία, από την τουρκοκρατία , *Ζαρχανάδες* στο ΦΕΚ 126Α - 02/04/1883 να προσαρτάται στον τότε δήμο Καλλιφωνίου. Το 1912 με ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1968 με το ΦΕΚ 231Α - 28/09/1968 μετονομάστηκε σε Δασοχώριον. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Δασοχωρίου που υπάγεται στη δημοτική ενότητα Σοφάδων του δήμου Σοφάδων και σύμφωνα με την απογραφή του 2011 έχει 350 κατοίκους.

## Εξωτερικοί σύνδεσμοι

* Αρχειακή περιγραφή για Δασοχώρι (Καρδίτσα) από το Εθνικό Ευρετήριο Αρχείων υλοποιείται των Γενικών Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Δαφνοσπηλιά Καρδίτσας

Η **Δαφνοσπηλιά** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Η Δαφνοσπηλιά βρίσκεται στις νοτιοδυτικές άκρες του κάμπου της Καρδίτσας, σε απόσταση περίπου 18 χλμ. νότια από το κέντρο της πόλης και έχει υψόμετρο 260 μέτρα. Στα βόρεια του χωριού είναι το Καλλιφώνι, ανατολικά το Παλιούρι και νότια η Απιδέα ενώ στη δυτική άκρη του χωριού περνάει ο χείμμαρος Καλέντζης. Πρόκειται για οικισμό που αναφέρεται από την βυζαντινή εποχή. Είναι γνωστό στην περιοχή για την ιστορική Μονή Γεννήσεως της Θεοτόκου, σε απόσταση 1,5 χλμ. νοτιοανατολικά χωριού στη θέση παλιάς μονής που χρονολογείται στη βυζαντινή εποχή. Το μοναστήρι κάηκε από τους Τούρκους στην επανάσταση του 1854 και ανοικοδομήθηκε το 1890.

Αξιοθέατα θεωρούνται το πέτρινο μονότοξο γεφύρι του Καλέντζη, από τα χρόνια της Τουρκοκρατίας, το οποίο έχει χαρακτηριστεί ιστορικό διατηρητέο μνημείο καθώς και η ανεξερεύνητη και αναξιοποίητη σπηλιά του οικισμού.

Ενοριακός ναός είναι η Αγία Τριάδα ενώ από το 2016 υπάρχει σε μία απο τις αίθουσες του πρώην Δημοτικού Σχολείου Λαογραφικό Μουσείο που ιδρύθηκε από τον Μορφωτικό Σύλλογο Δαφνοσπηλιάς.

## Διοικητικά στοιχεία
Μετά την ένωση της Θεσσαλίας, αναφέρεται με την παλιά της ονομασία *Βελέσι* το 1883 στο ΦΕΚ 126Α - 02/04/1883 να προσαρτάται στον τότε δήμο Ιτάμου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 το όνομά της μετονομάστηκε σε Δαφνοσπηλιά. Σύμφωνα με το πρόγραμμα Καλλικράτη και την τροποποίησή του Κλεισθένης Ι αποτελεί την κοινότητα Δαφνοσπηλιάς που υπάγεται στη δημοτική ενότητα Καλλιφωνίου του δήμου Καρδίτσας. Σύμφωνα με την απογραφή του 2011 έχει 225 κατοίκους ενώ το 1981 και το 1991 είχε 362 και 412 αντίστοιχα.

## Εξωτερικοί σύνδεσμοι

* Μοναστήρι αφιερωμένο στη «Γέννηση της Θεοτόκου» από τον ιστότοπο https://dafnospiliakarditsas.wordpress.com/
* Η σπηλιά της Δαφνοσπηλιάς Καρδίτσας

## Παραπομπές


Κατηγορία:Δήμος Καρδίτσας
Κατηγορία:Χωριά της περιφερειακής ενότητας Καρδίτσας
Κουτσούφλιανη Λάρισας

Η **Κουτσούφλιανη** είναι χωριό του δήμου Ελασσόνας στο νομό Λάρισας. Πριν την εφαρμογή του συστήματος Καλλικράτης το 2011 το χωριό αποτελούσε μέρος της τοπικής κοινότητας της Βερδικούσας. Η απογραφή του 2011 κατέγραψε 20 κατοίκους στο χωριό. Η Κουτσούφλιανη ανήκει στην κοινότητα της Βερδικούσας.

## Πληθυσμός
Σύμφωνα με την απογραφή του 2011, ο πληθυσμός της Κουτσούφλιανης ήταν 20 άτομα. Το 2001 το χωριό είχε 56 κατοίκους. Η πτώση εξηγείται στην υψηλή ηλικία των εναπομείναντων κατοίκων και την έλλειψη οικονομικών ευκαιριών.

## Παραπομπές


Κατηγορία:Χωριά της περιφερειακής ενότητας Λάρισας
Κουτσούφλιανη Τρικάλων

Η **Κουτσούφλιανη**, παλαιότερα γνωστή ως **Πλατάνιστος**, είναι χωριό του δήμου Μετεώρων του νομού Τρικάλων. Σύμφωνα με την απογραφή του 2011 είχε πληθυσμό 10 κατοίκων και υπάγεται στην τοπική κοινότητα Παναγίας.

Είναι πυκνοκατοικημένο χωριό. Αποτελείται από την Νέα Κουτσούφλιανη σε υψόμετρο 800 μέτρων και τον οικισμό της Παλαιάς Κουτσούφλιανης σε υψόμετρο 830 μέτρων. 

Το όνομα του χωριού προέρχεται από κάποια πατριά που ζούσε από την εποχή του Βυζαντίου στο χωριό. Οι κάτοικοι του αρχικού χωριού ήταν Βλάχοι. Στις 13 Μαΐου 1898, οι κάτοικοι, μετά την επιστροφή του χωριού στην Οθωμανική αυτοκρατορία μαζί με μια σειρά από ακατοίκητες ορεινές περιοχές μετά τον πόλεμο του 1897, αποφάσισαν, συνεδριάζοντας στις ρίζες του πλατάνου του Πάτερ-Κοσμά, να πυρπολήσουν το χωριό τους παίρνοντας μαζί τους τα ιερά, τα υπάρχοντα τους και τα κόκκαλα των προγόνων τους, όπως επίσης πήραν μαζί τους όλα τα βρέφη. Εγκαταστάθηκαν στην Μονή Λιμποχόβου και ίδρυσαν ένα νέο χωριό. Η Νέα Κουτσούφλιανη έχει περίπου 200 κατοίκους και 400 λιθόκτιστα σπίτια. Υπάρχουν 2.500 κάτοικοι άλλων περιοχών, που κατάγονται από το χωριό και επισκέπτονται τη περιοχή κατά τους θερινούς μήνες. Η παλαιά Κουτσούφλιανη έχει πολύ λιγότερους κατοίκους.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Μαύρικα Καρδίτσας

Τα **Μαύρικα** είναι συνοικισμός της Καρδίτσας στη Θεσσαλίας και την Περιφερειακή Ενότητα Καρδίτσας, ο οποίος απογράφηκε επίσημα για πρώτη φορά ως ξεχωριστός οικισμός το 2011. Πρόκειται για οικισμό Ρομά, δίπλα και νοτιοανατολικά της πόλης ενώ δίπλα του περνάει ο Καράμπαλης ποταμός. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Καρδίτσα αποτελούν την κοινότητα Καρδίτσας που υπάγεται στη δημοτική ενότητα Καρδίτσας του δήμου Καρδίτσας που υπάγεται στη δημοτική ενότητα Καρδίτσας του δήμου Καρδίτσας. Σύμφωνα με την απογραφή του 2011 απογράφησαν 565 κάτοικοι.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Μέγας Λάκκος Καρδίτσας

Η **Μέγας Λάκκος** ή **Μεγαλάκος** είναι πολύ μικρός οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Ο Μέγα Λάκκος βρίσκεται στα νότια όρια με την Περιφερειακή Ενότητα Ευρυτανίας και απέχει περίπου 38 χιλιόμετρα Ν.-ΝΔ. από την Καρδίτσα. Είναι κτισμένος στις πλαγιές του όρους Βαλαώρα των Ανατολικών Αγράφων σε υψόμετρο 910 μέτρων. 

Στην τοποθεσία Καστρί  υπάρχουν *"υπολείμματα οχύρωσης, πιθανόν από μικρό κάστρο ή φυλάκιο του 4ου αιώνα π.Χ. και των ελληνιστικών χρόνων"*. Αναφέρεται επίσημα ως ξεχωριστός οικισμός για πρώτη φορά το 1928 να προσαρτάται στην τότε κοινότητα Νεράϊδας. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Νεράϊδα και το Σαραντάπορο αποτελούν την κοινότητα Νεράϊδας που υπάγεται στη δημοτική ενότητα Ιτάμου του δήμου Καρδίτσας και σύμφωνα με την απογραφή του 2011 απογράφησαν 6 κάτοικοι.

## Εξωτερικοί σύνδεσμοι
* Αρχειακή περιγραφή για Μέγας Λάκκος (Καρδίτσα) από το Εθνικό Ευρετήριο Αρχείων υλοποιείται των Γενικών Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Δημαρχείο του Γιβραλτάρ

Το **Δημαρχείο του Γιβραλτάρ** είναι το πρώην δημαρχείο του Γιβραλτάρ, σε κεντρική τοποθεσία εντός της πόλης στο δυτικό άκρο της πλατείας Τζον Μάκιντος. Είναι το γραφείο του Δημάρχου του Γιβραλτάρ.

## Ιστορικό
Το κτίριο ήταν μια ιδιωτική έπαυλη που χτίστηκε το 1819 από τον Άαρον Καρντόζο, έναν εύπορο έμπορο εβραϊκής πορτογαλικής καταγωγής που είχε εγκατασταθεί στο Γιβραλτάρ, ως οικογενειακό του σπίτι. Ήταν το μεγαλύτερο ιδιωτικό αρχοντικό που έχει δει ποτέ το Γιβραλτάρ. Το τριώροφο σπίτι δέσποζε στην πλατεία Τζον Μάκιντος.

Ανεγέρθηκε στη θέση του παλιού νοσοκομείου και του παρεκκλησίου της La Santa Misericordia (αγγλικά: The Holy Mercy) και αργότερα της φυλακής. Ως μη προτεστάντης, ο Καρντόζο δεν είχε νόμιμα άδεια να έχει ιδιοκτησία στο Γιβραλτάρ. Ωστόσο, καθώς ήταν στενός φίλος του Λόρδου Νέλσον και είχε προμηθεύσει τον στόλο του, τελικά του παραχωρήθηκε μια τοποθεσία για να χτίσει ένα σπίτι στην Αλαμέντα με την προϋπόθεση ότι θα ήταν «ένα στολίδι» στην πλατεία. Το κόστος του ανερχόταν περίπου στα 40.000 £.

Μετά τον θάνατό του το 1834, η έπαυλή του μισθώθηκε στον Τζον Ανσάλντο ως ξενοδοχείο, το Club House Hotel. Αγοράστηκε το 1874 από τον Πάμπλο Αντόνιο Λάριος, έναν πλούσιο επιχειρηματία και τραπεζίτη, γεννημένο στο Γιβραλτάρ αλλά μέλος μιας ισπανικής οικογένειας, των Λάριος, ο οποίος ανακαίνισε πλήρως το κτίριο. Το 1922, ο γιος του Πάμπλο Λάριος, Μαρκησίου του Μαρζάλες (Master of the Royal Calpe Hunt για 45 χρόνια), πούλησε το κτίριο στις αποικιακές αρχές του Γιβραλτάρ, οι οποίες σκόπευαν να το μετατρέψουν σε ταχυδρομείο. Ωστόσο, έγινε τελικά η έδρα του νεοσύστατου Δημοτικού Συμβουλίου του Γιβραλτάρ. Από το 1926, η τηλεφωνική υπηρεσία του Γιβραλτάρ λειτουργούσε από το Δημοτικό Συμβούλιο και στον τελευταίο όροφο του κτηρίου εγκαταστάθηκε ένα αυτόματο κέντρο που εξυπηρετούσε την περιοχή. Στο κτίριο αργότερα προστέθηκε επιπλέον όροφος και νέα πτέρυγα προς τον βορρά τροποποιώντας την αρχική του συμμετρία. Σήμερα στεγάζει το Δημαρχείο.

## Εθνική Πινακοθήκη
Το 2015, η κυβέρνηση του Γιβραλτάρ ίδρυσε την Εθνική Πινακοθήκη Μάριο Φινλέισον στο Δημαρχείο. Η πινακοθήκη εκθέτει τα έργα διακεκριμένων καλλιτεχνών του Γιβραλτάρ όπως οι Γκουστάβο Μπακαρίσας, Τζάκομπο Αζαγκούρι, Λένι Μίσφουντ και Ρουντεσίντο Μανία. Μερικά έργα του Μάριο Φινλέισον εκτίθενται επίσης.



Κατηγορία:Κτίρια και κατασκευές στο Γιβραλτάρ
Βίκτορ Μπρίζγκιν

Ο **Βίκτορ Αρκάντιεβιτς Μπρίζγκιν** (, γενν. 22 Αυγούστου 1962, Βοροσίλοβγκραντ, ΕΣΣΔ) είναι Σοβιετικός πρώην αθλητής στίβου, ειδικευμένος στους αγώνες ταχύτητας, Ολυμπιονίκης στη σκυταλοδρομία 4×100 μέτρων. Αντιπροσώπευσε τη Ντιναμό (Βοροσίλοβγκραντ). Αξιότιμος Μάστερ Αθλητισμού της ΕΣΣΔ (1988). Η σύζυγος του ήταν η τρεις φορές Ολυμπιονίκης Όλγα Μπρίζγκινα.

Η κόρη του, Γιελιζαβέτα, είναι μέλος της εθνικής ομάδας στίβου της Ουκρανίας, πρωταθλήτρια Ευρώπης το 2010, χάλκινη μεταλλιούχος στους Ολυμπιακούς Αγώνες του 2012 στο Λονδίνο στη σκυταλοδρομία 4×100 μέτρων. Όπως και ο πατέρας της, προπονείται με τον Βλαντίμιρ Φεντορέτς.

## Επιτεύγματα

* Ολυμπιονίκης του 1988 στη σκυταλοδρομία 4×100 μέτρων (38.19)
* Πρωταθλητής Ευρώπης 1986 στη σκυταλοδρομία 4×100 μέτρων
* Ασημένιο μετάλλιο στο Παγκόσμιο Πρωτάθλημα του 1987 στη σκυταλοδρομία 4×100 μέτρων
* Χάλκινο μετάλλιο στο Παγκόσμιο Πρωτάθλημα του 1983 στη σκυταλοδρομία 4×100 μέτρων

## Σημειώσεις

Κατηγορία:Πρωταθλητές Ευρώπης στον στίβο
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Χρυσοί Ολυμπιονίκες του στίβου
Τετριμμένη ομάδα

Στην θεωρία ομάδων, **τετριμμένη ομάδα** είναι οποιαδήποτε ομάδα αποτελείται από ένα στοιχείο. Επειδή οι τετριμμένες ομάδες είναι ισομορφικές μεταξύ τους, συχνά αναφερόμαστε στην *τετριμμένη ομάδα*.

Για την τετριμμένη ομάδα (G, \bullet) ισχύει ότι το σύνολο G = \{ e \} για το ουδέτερο στοιχείο e και ότι η δυαδική πράξη \bullet = \{ (e, e) \mapsto e\}.

## Ιδιότητες

Η τετριμμένη ομάδα:
* είναι μία κυκλική ομάδα.
* είναι μία αβελιανή ομάδα.
* έχει πίνακα Κέιλεϊ:
:
## Τετριμμένη υποομάδα

Για κάθε ομάδα (H, \cdot) με ουδέτερο στοιχείο e, η τετριμμένη ομάδα (\{e\},  \{ (e, e) \mapsto e\}) είναι υποομάδα της (H, \cdot) και ονομάζεται η **τετριμμένη υποομάδα** της (H, \cdot).

## Παραπομπές


Κατηγορία:Θεωρία ομάδων
Κατηγορία:Αλγεβρικές δομές
Αντιμεταθέσιμοι πίνακες

Στην γραμμική άλγεβρα, **αντιμεταθέσιμοι** (ή αλλιώς **αντιμεταθετικοί** ή **αμοιβαία μεταθετοί**) **πίνακες** είναι δύο τετραγωνικοί πίνακες A και B, για τους οποίους ισχύει
:AB = BA,
δηλαδή ο πολλασιασμός τους δίνει το ίδιο αποτέλεσμα, ακόμα και αν τους αντιμεταθέσουμε. Για παράδειγμα,
:
AB = 
\begin{bmatrix}
1 & 2\\
2 & 1
\end{bmatrix}
\cdot 
\begin{bmatrix}
1 & 5\\
5 & 1
\end{bmatrix}
=
\begin{bmatrix}
11 & 7\\
7 & 11
\end{bmatrix}
=
\begin{bmatrix}
1 & 5\\
5 & 1
\end{bmatrix}
\cdot
\begin{bmatrix}
1 & 2\\
2 & 1
\end{bmatrix}
= BA

ενώ γενικά δεν ισχύει στον πολλαπλασιασμό πινάκων, π.χ.
:
AB = 
\begin{bmatrix}
1 & 1\\
0 & 1
\end{bmatrix}
\cdot 
\begin{bmatrix}
1 & 0\\
2 & 1
\end{bmatrix}
=
\begin{bmatrix}
3 & 1\\
2 & 1
\end{bmatrix}
\neq
\begin{bmatrix}
1 & 1\\
2 & 3
\end{bmatrix}
=
\begin{bmatrix}
1 & 0\\
2 & 1
\end{bmatrix}
\cdot
\begin{bmatrix}
1 & 1\\
0 & 1
\end{bmatrix}
= BA
.

## Παραπομπές


Κατηγορία:Γραμμική άλγεβρα
Athens 2004 (βιντεοπαιχνίδι)

***Athens 2004*** είναι το επίσημο βιντεοπαιχνίδι των Αγώνων της 28ης Ολυμπιάδας, που φιλοξενήθηκε από την Αθήνα το 2004. Αναπτύχθηκε από την Eurocom και κυκλοφόρησε από τη Sony Computer Entertainment (Eidos Interactive για PC) για το PlayStation 2 και τα Microsoft Windows.

## Κατάλογος αθλημάτων
Ακολουθεί ένας κατάλογος με τα αθλήματα του παιχνιδιού. Από προεπιλογή, όλα τα αγωνίσματα είναι διαθέσιμα και για τα δύο φύλα, εκτός εάν αναφέρεται διαφορετικά:

* Στίβος
** Σπριντ: 100 μέτρα, 200 μέτρα και 400 μέτρα
** Μέση απόσταση: 800 μέτρα και 1500 μέτρα
** Εμπόδια: 100 μέτρα μετ΄ εμποδίων
* Πεδίο
** Άλμα: άλμα εις μήκος, άλμα εις τριπλούν, άλμα εις ύψος και άλμα επί κοντώ
** Ρίψεις: Δισκοβολία, ακοντισμός και σφαιροβολία
* Κολύμβηση
** 100 μέτρα πρόσθιο, ελεύθερο, ύπτιο και πεταλούδα
* Γυμναστική (μόνο στην έκδοση PS2)
** Καλλιτεχνική: Άσκηση δαπέδου (ξεχωριστό παιχνίδι για άνδρες και γυναίκες), κρίκοι (μόνο για άνδρες) και εφαλτήριο
* Ιππασία (μόνο για έκδοση PS2)
** Επίδειξη άλματος (συμβάν μεικτού φύλου)
* Άρση βαρών
** +105 κιλά επωλέ-ζετέ (μόνο για άνδρες)
* Τοξοβολία
** 70 μέτρα ατομικό (μόνο για γυναίκες)
* Σκοποβολή
** Σκοποβολή κινούμενων στόχων (μόνο για άνδρες)

## Επιλέξιμα έθνη
μικρογραφία| Επιλέξιμα έθνη
Ένα ρεκόρ 64 χωρών μπόρεσαν να παιχτούν στο παιχνίδι. Αυτές είναι:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Αποδοχή
Η έκδοση για PlayStation 2 του *Athens 2004* έλαβε «ανάμεικτες» κριτικές, ενώ η έκδοση για PC έλαβε «μη ευνοϊκές» κριτικές, σύμφωνα με τον ιστότοπο συγκέντρωσης κριτικών Metacritic. Στην Ιαπωνία, όπου η έκδοση για PS2 μεταφέρθηκε για κυκλοφορία στις 29 Ιουλίου 2004, το *[[Famitsu]]* του έδωσε βαθμολογία ένα 7, δύο 6 και ένα 7 για συνολικά 26 στα 40.

## Παραπομπές


## Εξωτερικοί σύνδεσμοι
* Athens 2004 στo Eurocom

Κατηγορία:Βιντεοπαιχνίδια του 2004
Κατηγορία:Βιντεοπαιχνίδια Ολυμπιακών Αγώνων
Κατηγορία:Θερινοί Ολυμπιακοί Αγώνες 2004
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στο 2004
Κατηγορία:Βιντεοπαιχνίδια τοποθετημένα στην Ελλάδα
Κατηγορία:Βιντεοπαιχνίδια της Eurocom
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια της Eidos Interactive
Κατηγορία:Βιντεοπαιχνίδια για πολλούς παίκτες και για έναν παίκτη
Κουκκαίικα Καρδίτσας

Τα **Κουκκαίικα** ή **Κουκκέικα** είναι μικρός οικισμός της Θεσσαλίας στην Περιφερειακή Ενότητα Καρδίτσας.

## Γενικά στοιχεία
Τα Κουκαίικα βρίσκονται στα νοτιοδυτικά όρια με την Περιφερειακή Ενότητα Ευρυτανίας. Απέχουν 44 χιλιόμετρα νοτιοδυτικά από την Καρδίτσα και είναι κτισμένος στις πλαγιές του όρους Παπαδημήτρη των Ανατολικών Αγράφων, σε υψόμετρο 700 μέτρα ενώ ανατολικά τους περνάει ο Ταυρωπός ποταμός. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Αγία Αγάθη, το Ανθηρό, τα Γιαννουσαίικα και το Καροπλέσι αποτελούν την κοινότητα Καροπλεσίου που υπάγεται στη δημοτική ενότητα Ιτάμου του δήμου Καρδίτσας. Σύμφωνα με την απογραφή 2011 έχει πληθυσμό 18 κατοίκων ενώ το το 1981 και το 1991 είχε 19 και 45 αντίστοιχα.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Κορνέλια Γιάκομπς

Η **Άννα Κορνέλια Γιάκομπσντοτερ Σάμουελσον** (Σουηδικά: *Anna Cornelia Jakobsdotter Samuelsson*, γεννημένη στις 9 Μαρτίου 1992), γνωστή επαγγελματικά ως **Κορνέλια Γιάνομπς** (Cornelia Jakobs), είναι Σουηδή τραγουδίστρια και τραγουδοποιός. Είναι περισσότερο γνωστή για την εκπροσώπηση της Σουηδίας στον Διαγωνισμό Τραγουδιού της Eurovision 2022 με το τραγούδι "Hold Me Closer", καταλαμβάνοντας την τέταρτη θέση στον τελικό.

## Βιογραφία
### Πρώιμη ζωή
Η Γιάκομπς γεννήθηκε στο δήμο Nacka της κομητείας της Στοκχόλμης. Μεγάλωσε στη Στοκχόλμη.

Κόρη του τραγουδιστή των Poodles, Τζέικομπ Σάμουελ και της Φία Λένμπορν, μπήκε για πρώτη φορά στη μουσική κάνοντας οντισιόν για το Idol 2008. Έλαβε κάποια προσοχή από τα μέσα ενημέρωσης μετά από χλευασμό από τους κριτές.

## 2011–2021: Love Generation και σύνθεση τραγουδιών

Ξεκίνησε τη μουσική της καριέρα ως μέλος του κοριτσίστικου γκρουπ Love Generation, που συμμετείχε στο Melodifestivalen 2011 και 2012. Το τραγούδι των Love Generation το 2011, το "Dance Alone" έφτασε στο νούμερο 26 στο Sverigetopplistan.

Το 2020, η Γιάκομπς συνέθεσε και ερμήνευσε το τραγούδι "Weight of the World" που έγινε το soundtrack για τη σκανδιναβική σειρά του HBO, Björnstad. Συμμετείχε στο Melodifestivalen 2021 ως τραγουδοποιός για το τραγούδι "Best of Me" που ερμήνευσε ο Efraim Leo.

### 2022–σήμερα: Melodifestivalen και Eurovision
Το 2022, η Γιάκομπς πήγε σόλο ως τραγουδίστρια και συμμετείχε στο Melodifestivalen 2022 με το τραγούδι "Hold Me Closer", το οποίο προκρίθηκε στον τελικό και αργότερα κέρδισε με 146 πόντους, κερδίζοντας έτσι το δικαίωμα να εκπροσωπήσει τη Σουηδία στο Διαγωνισμό Τραγουδιού της Eurovision 2022 στο Τορίνο. Στον τελικό τερμάτισε στην τέταρτη θέση με 438 βαθμούς.

## Δισκογραφία
### Singles
*"Late Night Stories"
*"All the Gold"
*"You Love Me"
*"Animal Island"
*"Shy Love"
*"Locked Into You"
*"Hanging On"
*"Dream Away"
*"Weight of the World"
*"Hold Me Closer"
*"Fine"

## Hold Me Closer

Το **"Hold Me Closer"** είναι ένα τραγούδι της Σουηδής τραγουδίστριας και τραγουδοποιού Κορνέλια Γιάκομπς, που κυκλοφόρησε ως single στις 26 Φεβρουαρίου 2022. Εκπροσώπησε τη Σουηδία στον Διαγωνισμό Τραγουδιού της Eurovision 2022 στο Τορίνο της Ιταλίας, αφού κέρδισε τον τελικό στο Melodifestivalen 2022, με 146 βαθμούς. Η Γιάκομπς εμφανίστηκε 17η από τις 18 συμμετοχές στον δεύτερο ημιτελικό, όπου προκρίθηκε στον μεγάλο τελικό όπου εμφανίστηκε 20η από τις 25 συμμετοχές. Η Γιάκομπς τερμάτισε στην τέταρτη θέση στον μεγάλο τελικό της Eurovision με 438 βαθμούς. Το τραγούδι ήταν το τραγούδι με την καλύτερη απόδοση της Σουηδίας στη Eurovision για επτά χρόνια και συγκέντρωσε τους περισσότερους πόντους που έλαβε ποτέ μια σουηδική συμμετοχή στον μεγάλο τελικό.

### Βραβεία

### Charts

## Παραπομπές

## Εξωτερικοί σύνδεσμοι

Κατηγορία:Σουηδοί τραγουδιστές
Κατηγορία:Σουηδοί μουσικοί
Κατηγορία:Μουσική στη Σουηδία
Κατηγορία:Διαγωνισμός Τραγουδιού Eurovision 2022
Κατηγορία:Melodifestivalen
Κατηγορία:Συμμετέχοντες στο διαγωνισμό τραγουδιού Eurovision με τη Σουηδία
HMS Weymouth

Επτά πλοία του Ηνωμένου Βασιλείου έφεραν το όνομα ***Weymouth*** της ομώνυμης αγγλικής πόλης. Επίσης υπήρξαν δύο ακόμη τα οποία τελικά δεν ναυπηγήθηκαν:

* *Weymouth* (1645) - πλοίο δεκατεσσάρων πυροβόλων της περιόδου του αγγλικού εμφυλίου που ανήκε αρχικά στους Βασιλόφρονες και έφερε το όνομα *Cavendish*. Αιχμαλωτίστηκε από τους Κοινοβουλευτικούς το 1645 και πωλήθηκε το 1662.
* HMS ''Weymouth'' (1693) - πλοίο τέταρτης τάξης με 48 πυροβόλα. Καθελκύστηκε το 1693, ανακατασκευάστηκε το 1718 και διαλύθηκε το 1732.
* HMS ''Weymouth'' (1736) - πλοίο τέταρτης τάξης με 60 πυροβόλα. Καθελκύστηκε το 1736 και ναυάγησε το 1745.
* HMS ''Weymouth'' (1752) - πλοίο τέταρτης τάξης με 60 πυροβόλα. Καθελκύστηκε το 1752 και διαλύθηκε το 1772.
* HMS ''Weymouth'' (1795) - πλοίο τέταρτης τάξης με 56 πυροβόλα, παλαιότερα της Εταιρείας Ανατολικών Ινδιών ως *Earl Mansfield*. Παρόλο που αγοράστηκε δεν εντάχθηκε ποτέ στο Βασιλικό Ναυτικό. Βυθίστηκε την 21η Ιανουαρίου 1800.
* HMS ''Weymouth'' (1804) - πλοίο πέμπτης τάξης με 36 πυροβόλα, παλαιότερα της Εταιρείας Ανατολικών Ινδιών ως *Wellesley*. Αγοράστηκε το 1804, ενώ μέχρι τα 1811 είχε μετατραπεί σε πλοίο-αποθήκη με δεκαέξι πυροβόλα. Από το 1828 χρησιμοποιήθηκε για την μεταφορά καταδικών και τελικά πωλήθηκε το 1865.
* HMS *Weymouth* - κορβέτα της οποίας η ναυπήγηση ξεκίνησε το 1860 αλλά ακυρώθηκε το 1863.
* HMS ''Weymouth'' (1910) - ελαφρύ καταδρομικό κλάσης ''Town'' (1910), το οποίο καθελκύστηκε το 1910, γνώρισε πολεμική δράση κατά τον Α΄ Παγκόσμιο Πόλεμο και διαλύθηκε για σκραπ το 1928.
* HMS *Weymouth* - ονομασία που προτάθηκε για τις φρεγάτες κλάσης *[[Φρεγάτα κλάσης Rothesay|Rothesay]]*, που τελικά έπειτα από επανασχεδιασμό εξελίχθηκαν στις φρεγάτες κλάσης *[[Φρεγάτα κλάσης Leander|Leander]]*.

Κατηγορία:Ονομασίες πλοίων του Βασιλικού Ναυτικού
Πτελοπούλα Καρδίτσας

Η **Πτελοπούλα** είναι πεδινός οικισμός και τοπική κοινότητα της δημοτικής κοινότητας Κάμπου η οποία ανήκει στον δήμο Καρδίτσας που βρίσκεται στην Περιφερειακή Ενότητα Καρδίτσας της Περιφέρειας Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα *[[Πρόγραμμα Καλλικράτης|Καλλικράτης]]*.

## Γεωγραφικά - ιστορικά στοιχεία
Η Πτελοπούλα βρίσκεται στον κάμπο της Καρδίτσας σε απόσταση περίπου 8 χιλιόμετρα νοτιοανατολικά από το κέντρο της πόλης σε υψόμετρο 115 μέτρων. Δυτικά είναι η Μέλισσα και ανάμεσά τους ο ποταμός Καλέντζης, ανατολικά το Καρποχώρι και νότια το Καλλιφώνι. Το χωριό αναφέρεται από την περίοδο της Τουρκοκρατίας και το 1911 ήταν τσιφλίκι του Νεκή πασά-Μαλήκ πασά, με καταγωγή από τον Αλή Πασά. Στη συνέχεια οι κληρονόμοι του το πούλησαν στους Έλληνες κατοίκους του οικισμού.

Μετά την ένωση της Θεσσαλίας, αναφέρεται επίσημα το 1883 με την παλιά της ονομασία *Ντελή-Βελή*, στο ΦΕΚ 126Α - 02/04/1883 να προσαρτάται στον τότε δήμο Καλλιφωνίου. Το 1924 με ΦΕΚ 209Α - 28/08/1924 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε *Φτελοπούλα*. Το 1940 με το 16/10/1940 διορθώθηκε σε Πτελοπούλα. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Πτελοπούλας που υπάγεται στη δημοτική ενότητα Κάμπου του δήμου Καρδίτσας ενώ σύμφωνα με την απογραφή του 2011 έχει 240 κατοίκους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Γουέιμουθ

Το **Γουέιμουθ** () είναι παραθαλάσσια πόλη στο Ντόρσετ, στις αγγλικές ακτές της Μάγχης. Βρίσκεται σε έναν προστατευμένο κόλπο, στις εκβολές του ποταμού Γουέι (Wey), 11 χιλιόμετρα νότια του Ντόρτσεστερ και το 2018 είχε 53.068 κατοίκους. Είναι η τρίτη μεγαλύτερη πόλη του Ντόρσετ μετά το Μπόρνμουθ (Bournemouth) και το Πουλ (Poole).

Η ιστορία της σύγχρονης πόλης ξεκινά τον 12ο αιώνα, διαδραμάτισε δε ρόλο στην εξάπλωση της μαύρης πανώλης, τον εποικισμό της Αμερικής από τους Βρετανούς και την ανάπτυξη της αρχιτεκτονικής κατά την Γεωργιανή εποχή. Κατά τον Β΄ Παγκόσμιο Πόλεμο ήταν σημαντικό κέντρο από όπου αναχώρησαν στρατεύματα τα οποία αποβιβάστηκαν στη Νορμανδία το 1944.

Όντας παραθαλάσσιο θέρετρο, η οικονομία του εξαρτάται σε σημαντικό βαθμό από τον τουρισμό. Κύρια σημεία ενδιαφέροντος είναι το λιμάνι καθώς και η θέση του, στα μισά της διαδρομής κατά μήκος των Ακτών του Ντόρσετ και του Ανατολικού Ντέβον, Μνημείου Παγκόσμιας Κληρονομιάς, σημαντικού για τη γεωλογία και τις γεωμορφές του. Το λιμάνι του Γουέιμουθ, που κάποτε ήταν λιμάνι για τα πορθμεία της Μάγχης, φιλοξενεί σήμερα αλιευτικό στόλο καθώς και  σκάφη αναψυχής, ενώ στο παραπλήσιο λιμάνι του Πόρτλαντ βρίσκεται η Εθνική Ακαδημία Ιστιοπλοΐας Γουέιμουθ και Πόρτλαντ όπου διεξήχθησαν οι αγώνες ιστιοπλοΐας των Ολυμπιακών και Παραολυμπιακών Αγώνων του 2012.

To Γουέιμουθ έδωσε επίσης το όνομά του στην ομώνυμη πόλη της Μασαχουσέτης.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Αγγλίας
The Ghost of Yotsuya

**The Ghost of Yotsuya** (東海道四谷怪談, Tōkaidō Yotsuya Kaidan) είναι ιαπωνική δραματική ταινία τρόμου του 1959 σε σκηνοθεσία Nobuo Nakagawa. Η πλοκή του βασίζεται στο kabuki με τίτλο *[[Yotsuya Kaidan]]*. 

## Πλοκή
Ο Iemon Tamiya είναι ένας αδίστακτος σαμουράι που θέλει να παντρευτεί την νεαρή Oiwa. Ο πατέρας της κοπέλλας όμως αρνείται κατηγορηματικά και φονεύεται από το σπαθί του εξοργισμένου Iemon. Ο σύντροφός του, ο Naosuke, ο οποίος είναι μάρτυρας της δολοφονίας καλύπτει το έγκλημα και μαζί με τον Iemon δολοφονούν τον δήθεν υπαίτιο Yomoschichi, τον γιο του Sato και αρραβωνιαστικό της αδερφής της Oiwa, Sode, ώστε ο Naosuke να παντρευτεί την Sode. Έκτοτε χωρίζουν οι δρόμοι τους.

Ένα χρόνο αργότερα, ο Iemon και η Oiwa παντρεύονται και ζουν στο Edo (αργότερα Τόκιο ) με τον γιο τους. Άγνωστη στην Oiwa, η αδελφή της η Sode και ο Naosuke ζουν επίσης μαζί στην ίδια πόλη. Κουρασμένος από την ανεργία, καθώς και από τον γάμο του με την Οϊβά, ο Ιεμόν αρχίζει να φλερτάρει την Ούμε, την κόρη του ευγενή Ίτο. Αυτός και ο Naosuke σχεδιάζουν να δηλητηριάσουν την Oiwa ώστε ο Iemon να παντρευτεί την Ume και να γίνει πλούσιος ευγενής. Ο Iemon στρατολογεί έναν μασέρ, τον Takuetsu για να αποπλανήσει τη γυναίκα του, επιτρέποντας έτσι στον Iemon να σκοτώσει νόμιμα τη γυναίκα του για μοιχεία. Αφού απέτυχε να αποπλανήσει την Oiwa, ο Takuetsu της εκμυστηρεύεται για το σχέδιο του Iemon. Η Oiwa, έχοντας πιεί το δηλητήριο που της έδωσε ο άντας της ξεσπά σε φρικτούς σπασμούς. Μέασ σε μια κρίση τρέλας, η Οϊβά επιτίθεται στον Τακουέτσου με ένα ξυράφι, αλλά αντ' αυτού αυτοτραυματίζεται θανάσιμα. Καθώς πεθαίνει, ορκίζεται εκδίκηση στον Iemon. Ο Iemon επιστρέφει στο σπίτι και σκοτώνει τον Takuetsu. Αυτός και η Naosuke ρίχνουν τα δύο κουφάρια στο ποτάμι.

Το ίδιο βράδυ, ο Iemon παντρεύεται την Ume. Σύντομα, τόσο ο Iemon όσο και ο Naosuke στοιχειώνονται από οράματα των νεκρών Oiwa και Takuetsu. Ο Iemon τρελός από τύψεις επιτίθεται σκοτώνει κατά λάθος την Ume καθώς και τους δύο γονείς της. Καταφεύγει σε έναν βουδιστικό ναό αναζητώντας λυτρωμό. Το ίδιο βράδυ, το φάντασμα της Oiwa επισκέπτεται την αδελφή της Sode και Naosuke. Όταν τη βλέπει, ο Ναοσούκε ομολογεί τα εγκλήματά του και καταφεύγει στον ίδιο ναό. Το φάντασμα της Oiwa οδηγεί την Sode στο σπίτι του Yomoschichi, ο οποίος είχε επιζήσει από την απόπειρα δολοφονίας. Ο Yomoschichi και ο Sode αποφασίζουν να εκδικηθούν τους δολοφονημένους αγαπημένους τους.

Στο ναό, ο Naosuke χλευάζει τον Iemon, ο οποίος με τη σειρά του σκοτώνει τον Naosuke. Ο Yomoschichi και ο Sode φτάνουν και επιτίθενται στον Iemon. Τρελλός από τα πνεύματα της Oiwa και του Takuetsu, δεν μπορεί να υπερασπιστεί τον εαυτό του και σκοτώνεται. Η ταινία τελειώνει με ένα όραμα της Oiwa, της οποίας η εμφάνισή της έχει αποκατασταθεί και κρατά τον βρέφος της, πιθανώς στον Παράδεισο - το πνεύμα της τώρα μπορεί να αναπαυθεί εν ειρήνη με την εκδίκησή της να έχει ολοκληρωθεί.

## Πηγές
* 
* 
* 
## Παραπομπές

Κατηγορία:Ιαπωνικές ταινίες τρόμου
Κατηγορία:Ταινίες του 1959
Κατηγορία:Λήμματα που περιέχουν κείμενο στα ιαπωνικά
Κατάλογος αρχηγών κράτους των Φίτζι

Αυτό το άρθρο απαριθμεί τους **αρχηγούς κρατών των Φίτζι**, από την ίδρυση του Βασιλείου των Φίτζι το 1871 μέχρι σήμερα.

Επί του παρόντος, ο αρχηγός του κράτους των Φίτζι είναι ο Πρόεδρος της Δημοκρατίας, ο οποίος διορίζεται από το Κοινοβούλιο για τριετή θητεία σύμφωνα με τους όρους του Συντάγματος του 2013. 

Ο σημερινός πρόεδρος είναι ο Ρατού Γουίλιαμ Κατονίβερε. Εξελέγη στις 22 Οκτωβρίου 2021  και ορκίστηκε στις 12 Νοεμβρίου 2021. 

## Tui Viti (Βασιλιάς των Φίτζι) (1871–1874)
Από το 1871 έως το 1874 βασιλιάς ήταν ο Ρατού (αρχηγός) Σερού Επενίσα Κακομπάου. Κατάφερε και ένωσε μέρος των αντιμαχόμενων φυλών των Φίτζι υπό την ηγεσία του, ιδρύοντας ένα ενωμένο βασίλειο των Φίτζι. Έλαβε το όνομα "Cakobau" που σημαίνει καταστροφέας του Μπάου. Ο Κακομπάου ήταν ο *Vunivalu* (Πολέμαρχος/Υπέρτατος Αρχηγός) του Μπάου από το 1852. Από καιρό είχε αυτοχαρακτηριστεί *Tui Viti* (Βασιλιάς των Φίτζι), αλλά δεν είχε αναγνωριστεί ως τέτοιος από άλλους αρχηγούς, και δεν άσκησε καμία άμεση εξουσία έξω από την επικράτειά του στο Μπάου μέχρι που ένωσε τη χώρα υπό την ηγεσία του το 1871. Οι πρόγονοί του, που χρονολογούνται από το 1770, έχουν συχνά – εσφαλμένα – καταχωρηθεί ως «Βασιλιάδες» των Φίτζι.

## Βρετανική περίοδος (1874-1970)
Στις 10 Οκτωβρίου 1874 ο Κακομπάου υπέγραψε την Πράξη Εκχώρησης, που παρείχε στη Βρετανική Αυτοκρατορία την κυριαρχία στα νησιά. Από το 1874 έως το 1970 ο Βρετανός μονάρχης ήταν ο επίσημος αρχηγός του κράτους των Φίτζι, τα οποία ήταν βρετανική αποικία.

## Βασίλισσα των Φίτζι (1970–1987)
Τα Φίτζι έγιναν ανεξάρτητο βασίλειο της Κοινοπολιτείας στις 10 Οκτωβρίου 1970, και η Ελισάβετ Β΄ ανέλαβε *Βασίλισσα των Φίτζι*.

### Κυβερνήτες
Ο Βρετανός μονάρχης εκπροσωπήθηκε από έναν κυβερνήτη, ο οποίος ενήργησε σύμφωνα με τις συμβουλές της *βρετανικής* κυβέρνησης.

## Πρόεδροι (1987–σήμερα)

Τα Φίτζι ανακηρύχθηκαν δημοκρατία στις 7 Οκτωβρίου 1987,  μετά την παραίτηση της Ελισάβετ Β΄ έπειτα από δύο στρατιωτικά πραξικοπήματα.
## Διατελέσαντες πρόεδροι

## Δείτε επίσης
* Πρόεδρος των Φίτζι
* Πρωθυπουργός των Φίτζι

## Παραπομπές



Κατηγορία:Πολιτική των Φίτζι
Πρωθυπουργός των Φίτζι

Ο **πρωθυπουργός των Φίτζι** είναι ο αρχηγός της κυβέρνησης της Δημοκρατίας των Φίτζι. Ο πρωθυπουργός διορίζεται από τον πρόεδρο σύμφωνα με τους όρους του Συντάγματος των Φίτζι του 2013. Ο πρωθυπουργός είναι ο επικεφαλής του υπουργικού συμβουλίου και διορίζει και παύει υπουργούς.

## Περιγραφή του αξιώματος
Ως πρώην βρετανική αποικία, τα Φίτζι έχουν υιοθετήσει σε μεγάλο βαθμό τα βρετανικά πολιτικά μοντέλα και ακολουθούν το σύστημα διακυβέρνησης του Γουέστμινστερ, ή του Υπουργικού Συμβουλίου, στο οποίο η εκτελεστική εξουσία είναι υπεύθυνη έναντι του νομοθετικού σώματος. Ο πρωθυπουργός διορίζεται από τον πρόεδρο, αλλά πρέπει να υποστηριχθεί ή τουλάχιστον να γίνει αποδεκτός από την πλειοψηφία στη Βουλή των Αντιπροσώπων (έχει πια καταργηθεί και αντικατασταθεί). Αν οποιαδήποτε στιγμή ο πρωθυπουργός χάσει την «εμπιστοσύνη» της Βουλής, πρέπει να παραιτηθεί, μαζί με όλο το υπουργικό συμβούλιο. Στην πράξη, αυτό συνήθως μειώνει τον διορισμό του πρωθυπουργού σε τυπικό χαρακτήρα, καθώς ο κοινοβουλευτικός αρχηγός του πλειοψηφικού πολιτικού κόμματος ή του συνασπισμού διορίζεται πάντα. Εάν, ωστόσο, δεν υπάρχει τέτοιο πλειοψηφικό κόμμα ή συνασπισμός, είτε λόγω εκλογικού κατακερματισμού είτε λόγω κομματικών ανακατατάξεων μετά από εκλογές, ο ρόλος του προέδρου γίνεται πολύ πιο σημαντικός. Ο πρόεδρος πρέπει να προσπαθήσει να βρει έναν υποψήφιο αποδεκτό για την πλειοψηφία στη Βουλή. Εάν δεν βρεθεί τέτοιος υποψήφιος, ο πρόεδρος πρέπει να διαλύσει το Κοινοβούλιο και να προκηρύξει πρόωρα εκλογές.

Ο πρωθυπουργός των Φίτζι είναι τεχνικά ο «πρώτος μεταξύ ίσων», του οποίου η ψήφος στις συνεδριάσεις του υπουργικού συμβουλίου δεν έχει μεγαλύτερη βαρύτητα από αυτή οποιουδήποτε άλλου υπουργού. Στην πράξη, ο πρωθυπουργός κυριαρχεί στην κυβέρνηση. Άλλοι υπουργοί διορίζονται από τον πρόεδρο, αλλά κατόπιν συμβουλής του πρωθυπουργού, και μπορεί να απολυθούν από αυτόν ανά πάσα στιγμή.

## Ιστορία του αξιώματος
O Ρατού Σερ Καμισέσε Μάρα διορίστηκε πρώτος πρωθυπουργός των Φίτζι στις 10 Οκτωβρίου 1970, όταν τα Φίτζι απέκτησαν την ανεξαρτησία τους από τη Βρετανία. Ο Μάρα υπηρέτησε προηγουμένως ως ο πρώτος και μοναδικός επικεφαλής υπουργός των Φίτζι, από τις 20 Σεπτεμβρίου 1967 (ενώ τα Φίτζι ήταν ακόμη βρετανική αποικία). Η πρώτη θητεία του Μάρα ως πρωθυπουργού διήρκεσε έως τις 13 Απριλίου 1987. Επέστρεψε στο αξίωμα για δεύτερη θητεία στις 5 Δεκεμβρίου 1987, υπηρετώντας μέχρι τις 2 Ιουνίου 1992. Από το 2014, ο Μάρα είναι ο μακροβιότερος πρωθυπουργός των Φίτζι. 

## Κατάλογος πρωθυπουργών (1970-σήμερα)

## Γραμμή χρόνου

## Παραπομπές


Πρωθυπουργο
Επαρχία Σλίβεν

Η **Επαρχία Σλίβεν** (βουλγαρικά: Област Сливен), ή **Επαρχία Σηλύμνου**, είναι επαρχία στην νοτιοανατολική Βουλγαρία, η οποία πήρε το όνομά της από το διοικητικό και βιομηχανικό της κέντρο, την πόλη Σλίβεν, όντας γνωστή στα ελληνικά ως Σήλυμνος. Περιλαμβάνει περιοχή 3.544,1 τ.χλμ. που χωρίζεται σε τέσσερις δήμους, με συνολικό πληθυσμό, από τον Δεκέμβριο του 2009, 204.887 κατοίκων.

## Παραπομπές


Κατηγορία:Επαρχίες της Βουλγαρίας
Αντρέι Φέντοριβ

Ο **Αντρέι Ρομάνοβιτς Φέντοριβ** (, γενν. 11 Αυγούστου 1963, Λβοφ, Ουκρανική ΣΣΔ, ΕΣΣΔ) είναι Σοβιετικός, μετέπειτα Ρώσος αθλητής στίβου, Αξιότιμος Μάστερ του Αθλητισμού, νικητής των Ευρωπαϊκών Πρωταθλημάτων 1986 (200 μ.) και 1987 (4 × 100 μ.), συμμετέχων στους Ολυμπιακούς Αγώνες του 1992 και του 1996, 39 φορές πρωταθλητής της ΕΣΣΔ, της ΚΑΚ και της Ρωσίας (27 φορές σε προσωπικά αγωνίσματα) σε αποστάσεις σπριντ.

## Βιογραφία
Ξεκίνησε να ασχολείται με τον αθλητισμό σε ηλικία 12 ετών. Ήθελε να γίνει κολυμβητής, αλλά τελικά στράφηκε στον στίβο. Σχεδόν αμέσως αναδείχθηκε ως πρωταθλητής, κερδίζοντας τους περισσότερους διαγωνισμούς παιδιών και νέων. Μέλος της εθνικής ομάδας της ΕΣΣΔ από το 1983. Ως αθλητής και άνθρωπος είναι εξαιρετικά απαιτητικός από τον εαυτό του, αυτοκριτικός.

### Προσωπική ζωή
Το 1987, παντρεύεται την αθλήτρια Λιουντμίλα Φέντοριβα, η οποία αργότερα έγινε προπονητής του. Το 1988, απέκτησαν μια κόρη, την Αλεξάντρα, η οποία, επίσης αθλήτρια στίβου, έγινε πρωταθλήτρια στη σκυταλοδρομία 4 × 100 m στους Ολυμπιακούς Αγώνες του Πεκίνου το 2008 (αργότερα της στέρησαν το βραβείο λόγω ντόπινγκ ενός από των συναθλητών της).

Το 2007, χώρισε τη Λιουντμίλα Φέντοριβα και παντρεύτηκε την Γιελένα Κολέσνικ  . Σε συνεργασία με την Κολέσνικ, δημοσίευσε τα μυθιστορήματα "*Σκιές*" (2007), "*Θάνατος και Καλοκαίρι*" (2008), "*Σένκα*" (2008), "*Μια άλλη ζωή*" (2008) και έναν ταξιδιωτικό οδηγό της Ισπανίας, "*Το μυστήριο της Λα Μουσσάρα* ή *Πού πήγαν οι Ναΐτες*" (2013).

## Πηγές

## Σύνδεσμοι

* 
* www.ko-fe.ru — Επίσημος ιστότοπος των Κολέσνικ και Φέντοριβ

Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 1992
Αχλιά Λέσβου

:*Για τον ομώνυμο οικισμό στην Κρήτη, δείτε: [[Αχλιά Λασιθίου]]*

Η **Αχλιά** είναι χωριό της Λέσβου. Δοικητικά υπάγεται στη δημοτική κοινότητα Μόριας, της δημοτικής ενότητας και δήμου Μυτιλήνης, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.
## Γεωγραφία
Η Αχλιά είναι παραθαλάσσιο χωριό της ανατολικής Λέσβου. Βρίσκεται πάνω από το στενό της Μυτιλήνης και πάνω στην επαρχιακή οδό Μυτιλήνης-Θερμής, μεταξύ Μόριας και Παναγιούδας, σε μέσο σταθμικό υψόμετρο 10. Απέχει 6 χλμ. περίπου ΒΔ. της Μυτιλήνης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Μόριας της Λέσβου. Με το ΦΕΚ 244Α - 04/12/1997 αποσπάστηκε από την κοινότητα Μόριας και προσαρτήθηκε στον δήμο Μυτιλήνης. Με το ΦΕΚ 87Α - 07/06/2010 αποσπάστηκε από τον δήμο Μυτιλήνης και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και επαναπροσαρτήθηκε στον δήμο Μυτιλήνης.
## Παραπομπές

## Πηγές
* Οργανισμός εκδόσεων «Ελλάδα», χάρτες (εκδ. Βαρελάς)
* Google Earth
* eetaa.gr

Κατηγορία:Δήμος Μυτιλήνης
Κατηγορία:Χωριά της περιφερειακής ενότητας Λέσβου
HMS Janus (F53)

Το **HMS&nbsp;''Janus*** ήταν [[αντιτορπιλικό]] [[κλάση πλοίου|κλάσης]] *J* που ναυπηγήθηκε για το [[Βασιλικό Ναυτικό (Ηνωμένο Βασίλειο)|Βασιλικό Ναυτικό]] στα τέλη της δεκαετίας του 1930 και γνώρισε πολεμική δράση κατά τον [[ΒΠΠ|Β΄ Παγκόσμιο Πόλεμο]]. Βυθίστηκε το 1944 από γερμανική τηλεκατευθυνόμενη [[βόμβα]] στα ανοικτά του [[Άντσιο]].

==Επιχειρησιακή ιστορία==
Το *Janus* παραγγέλθηκε στο πλαίσιο του ναυπηγικού προγράμματος του 1936. Ναυπηγήθηκε από την [[Swan Hunter & Wigham Richardson]] Limited στο Wallsend-on-Tyne με τις εργασίες να ξεκινούν στις 29&nbsp;Σεπτεμβρίου 1937. [[Καθέλκυση|Καθελκύστηκε]] στις 10 Νοεμβρίου 1938 και εντάχθηκε σε υπηρεσία στις 5 Αυγούστου 1939, λίγες ημέρες πριν από το ξέσπασμα του Β΄ Παγκοσμίου Πολέμου.

Στις 30&nbsp;Απριλίου 1940 το *Janus* βύθισε το σλουπ  [[HMS Bittern (L07)|HMS&nbsp;*Bittern*]] στα ανοικτά της πόλης [[Ναμσός (πόλη)|Ναμσός]] στη [[Νορβηγία]]. Το *Bittern* είχε προηγουμένως υποστεί πλήγματα από [[βομβαρδιστικό κάθετης εφόρμησης]] *Stuka* της *Luftwaffe*. Μέχρι τον Μάιο του 1940 το *Janus* παρέμεινε στη [[Βόρεια Θάλασσα]] και έλαβε μέρος σε περισσότερες από είκοσι αποστολές συνοδείας [[νηοπομπή|νηοπομπών]]. Στη συνέχεια εντάχθηκε στον 14ο Στολίσκο Αντιτορπιλικών στη [[Μεσόγειος Θάλασσα|Μεσόγειο]] με βάση στο μεγάλο [[ναύσταθμος|ναύσταθμο]] της [[Αλεξάνδρεια]]ς. Τον Ιούλιο του 1940 έλαβε μέρος στη [[ναυμαχία της Καλαβρίας]] και το Μάρτιο του επόμενου έτους στη [[ναυμαχία του Ταινάρου]]. Τον Απρίλιο του 1941 συμμετείχε επίσης σε εμπλοκή με ιταλικά αντιτορπιλικά στα ανοικτά της πόλης [[Σφαξ]].

===Η βύθιση του *Janus*===
Στις αρχές του 1944 το *Janus'' βρισκόταν στα ανοικτά του Άντσιο για να υποστηρίξει, ως τμήμα μεγάλης ναυτικής δύναμης, το συμμαχικό προγεφύρωμα εκεί. Βυθίστηκε στις 23&nbsp;Ιανουαρίου 1944 από τηλεκατευθυνόμενη βόμβα Fritz X που εκτόξευσε γερμανικό βομβαρδιστικό He&nbsp;111. Μόνο ογδόντα μέλη του πληρώματός του διασώθηκαν από παρακείμενα πλοία.

Το έμβλημά του διασώζεται μέχρι σήμερα και εκτίθεται στο «Selborne Graving Dock» στο Σάιμονς Τάουν της Νότιας Αφρικής.

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Αντιτορπιλικά κλάσεων J, K και N του Βασιλικού Ναυτικού
Τιτοϊσμός

Ο **τιτοϊσμός** είναι πολιτική φιλοσοφία που συνδέεται στενότερα με τον Γιόσιπ Μπροζ Τίτο και εφαρμόστηκε στη Γιουγκοσλαβία κατά την περίοδο του Ψυχρού Πολέμου. Χαρακτηρίζεται από ευρεία γιουγκοσλαβική ταυτότητα, εργατική αυτοδιαχείριση, πολιτικό διαχωρισμό από τη Σοβιετική Ένωση και ηγεσία στο Κίνημα των Αδεσμεύτων, όπως κι σχέσεις με τα φιλελεύθερα καθεστώτα των ΗΠΑ και της Δύσης.

Ο Τίτο ηγήθηκε επί των γιουγκοσλάβων κομμουνιστών παρτιζάνων κατά τη διάρκεια του Δευτέρου Παγκοσμίου Πολέμου στη Γιουγκοσλαβία. Μετά τον πόλεμο δημιουργήθηκαν εντάσεις μεταξύ Σοβιετικής Ένωσης και Γιουγκοσλαβίας. Αν και αυτά τα ζητήματα μειώθηκαν με την πάροδο του χρόνου, η Γιουγκοσλαβία παρέμεινε ανεξάρτητη στη σκέψη και την πολιτική. Ο Τίτο κυβέρνησε τη Γιουγκοσλαβία μέχρι το θάνατό του το 1980.

Σήμερα ο όρος τιτοϊσμός χρησιμοποιείται μερικές φορές για να αναφερθεί στη νοσταλγία της Γιουγκοσλαβίας, μία λαχτάρα για επανίδρυση ή αναβίωση του γιουγκοσλαβισμού ή της Γιουγκοσλαβίας από τους πολίτες των διαδόχων κρατών της Γιουγκοσλαβίας.

Κατηγορία:Κομμουνισμός στη Γιουγκοσλαβία
Κατηγορία:Σοσιαλιστική Ομοσπονδιακή Δημοκρατία της Γιουγκοσλαβίας
Κατηγορία:Σοσιαλισμός
Αχούρι Αρκαδίας

Το **Αχούρι** είναι οικισμός της τοπικής κοινότητας Κολλινών, της δημοτικής ενότητας (τέως δήμου) Σκιρίτιδας, του δήμου Τρίπολης, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μαντινείας του νομού Αρκαδίας, στο γεωγραφικό διαμέρισμα Πελοποννήσου.

## Γεωγραφία
Το Αχούρι είναι ημιορεινό χωριό στο απώτατο νότιο τμήμα του νομού Αρκαδίας. Βρίσκεται ακριβώς πάνω στα όρια με τον νομό Λακωνίας, στις πλαγιές της κορυφής «Παπαγιώργη Ράχη» (826 μ.) του δυτικού Πάρνωνα και στις όχθες του μικρού ρέματος Κούμαρος (παραπόταμου του Ευρώτα), πάνω στον επαρχιακό δρόμοα Πελλάνας-Κολλινών και σε μέσο σταθμικό υψόμετρο 330. Απέχει περίπου 50 χλμ. από την Τρίπολη (μέσω Κολλινών).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Κολλινών του νομού Αρκαδίας. Με το ΦΕΚ 244Α - 04/12/1997 αποσπάστηκε από την κοινότητα Κολλινών και προσαρτήθηκε στον δήμο Σκυρίτιδας. Με το ΦΕΚ 87Α - 12/06/2010 αποσπάστηκε από τον δήμο Σκυρίτιδας και προσαρτήθηκε στον δήμο Τρίπολης.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ., 2010
* Χάρτες «ROAD», Πάρνωνας 1:50.000
* Google Earth
* eetaa,gr

## Εξωτερικοί σύνδεσμοι
* https://www.exploring-greece.gr/el/show/26450/:ttd/ACHURI#.YwXhf9R97Dc

Κατηγορία:Δήμος Τρίπολης
Κατηγορία:Χωριά της περιφερειακής ενότητας Αρκαδίας
Καλτσόνε

Το **καλτσόνε** (ιταλικά: calzone, που σημαίνει «κάλτσα» ή «παντελόνι») είναι ιταλική σκεπαστή πίτσα  ψημένη σε φούρνο, η οποία παρασκευάζεται με ζύμη από προζύμι. Η προέλευση της είναι στη Νάπολη τον 18ο αιώνα. Ένα τυπικό καλτσόνε φτιάχνεται από αλατισμένη ζύμη ψωμιού, ψημένη σε φούρνο και γεμίζεται με σαλάμι, ζαμπόν ή λαχανικά, μοτσαρέλα, ρικότα και παρμεζάνα ή πεκορίνο, καθώς και ένα αυγό. Διαφορετικές τοπικές παραλλαγές μέσα ή πάνω σε ένα καλτσόνε μπορεί συχνά να περιλαμβάνουν άλλα συστατικά που συνήθως συνδέονται με επικαλύψεις πίτσας.

Σε αντίθεση με τα στρομπόλι, τα οποία γενικά τυλίγονται ή διπλώνονται σε κυλινδρικό ή ορθογώνιο σχήμα, τα καλτσόνε διπλώνονται πάντα σε σχήμα μισοφέγγαρου και συνήθως δεν περιέχουν σάλτσα τομάτας μέσα.

## Παραπομπές



Κατηγορία:Ιταλική κουζίνα
Κατηγορία:Ναπολιτάνικη κουζίνα
Κατηγορία:Πίτσα
Κατηγορία:Αλμυρές πίτες
Κατηγορία:Πιάτα με γέμιση
Ντανούτα Σαφλάρσκα

Η **Ντανούτα Σαφλάρσκα** (πολωνικά: Danuta Szaflarska) (6 Φεβρουαρίου 1915 – 19 Φεβρουαρίου 2017) ήταν Πολωνή ηθοποιός του κινηματογράφου και του θεάτρου. Το 2008 της απονεμήθηκε το Βραβείο Χρυσή Πάπια για την Κορυφαία Πολωνή Ηθοποιό του Αιώνα. Η Σαφλάρσκα συμμετείχε στην Εξέγερση της Βαρσοβίας ως σύνδεσμος. Η Σαφλάρσκα τιμήθηκε με το Τάγμα της Αναγέννησης της Πολωνίας, τον Σταυρό του Διοικητή και τον Σταυρό του Διοικητή με Αστέρι, ένα από τα υψηλότερα τάγματα της Πολωνίας και το Μετάλλιο για Αξία στον Πολιτισμό - Gloria Artis (2007).

## Καριέρα

## Προσωπική ζωή
Η Σαφλάρσκα γεννήθηκε στο χωριό Κοσαζίσκα (Kosarzyska), στην τότε Γαλικία της Αυστροουγγαρίας (νυν Πολωνία). Παντρεύτηκε τον πρώτο της σύζυγο, Γιαν Έκιερ, πιανίστα, το 1942. Απέκτησαν μια κόρη, τη Μάρια. Το ζευγάρι χώρισε. Ο δεύτερος σύζυγός της, Γιάνους Κιλάνσκι, ήταν εκφωνητής ραδιοφώνου. Ήταν ο πατέρας της δεύτερης κόρης της Σαφλάρσκα, Αγκνιέσκα. Ο Κιλάνσκι και η Σαφλάρσκα χώρισαν επίσης. Η Σαφλάρσκα έκλεισε τα 100 τον Φεβρουάριο του 2015. Ήταν τακτική ερμηνεύτρια του *Teatr Rozmaitości* στη Βαρσοβία, με ειδίκευση στο σύγχρονο και προοδευτικό δράμα, και στα τελευταία της χρόνια εμφανίστηκε σε τέσσερα διαφορετικά έργα στο θέατρο.

## Φιλμογραφία

[σύνδεσμος=//upload.wikimedia.org/wikipedia/commons/thumb/7/7b/Danuta_Szaflarska_gwiazda_Lodz.jpg/220px-Danuta_Szaflarska_gwiazda_Lodz.jpg|δεξιά|μικρογραφία| Το αστέρι της Ντανούτα Σαφλάρσκα στην Οδό της Φήμης στο [Λοτζ]]

## Παραπομπές


## Εξωτερικοί σύνδεσμοι

* 
* Ντανούτα Σαφλάρσκα στο Filmpolski.pl (πολωνικά)

Κατηγορία:Πολωνές ηθοποιοί κινηματογράφου
Κατηγορία:Πολωνές ηθοποιοί θεάτρου
Κατηγορία:Πολωνοί Αυστροούγγροι
Κατηγορία:Πολωνοί αιωνόβιοι
Κατηγορία:Γυναίκες στον Β' Παγκόσμιο Πόλεμο
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Διοικητές του Τάγματος της Αναγέννησης της Πολωνίας
Κατηγορία:Διοικητές με Αστέρι του Τάγματος της Αναγέννησης της Πολωνίας
Κατηγορία:Μεγαλόσταυροι του Τάγματος της Αναγέννησης της Πολωνίας
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Κατηγορία:Ενταφιασμοί στο Στρατιωτικό Κοιμητήριο Ποβόνσκι
Αεροδρόμιο Μπάντα

Το **Αεροδρόμιο Μπάντα** (αγγλ.: *Mpanda Airport* / σουαχ.: *Uwanja wa Ndege wa Mpanda*) IATA: ***NPY*** και ICAO: ***HTMP***, είναι ένα αεροδρόμιο στη δυτική Τανζανία που εξυπηρετεί την πόλη Μπάντα (*Mpanda*) και την περικλειόμενη Περιφέρεια Κατάβι (*Katavi Region*). Βρίσκεται στην νοτιοανατολική πλευρά της πόλης. 

## Ιστορικό
Ο Οργανισμός Προσφύγων του ΟΗΕ (*UNHCR*) βοήθησε την Κυβέρνηση της Τανζανίας και χρηματοδότησε για την αναβάθμιση του διαδρόμου προσγείωσης σε αεροδρόμιο, ως μία χειρονομία της εκτίμησής του για την πέρα της τριακονταετίας, φιλοξενίας των προσφύγων από το Μπουρούντι.

Το αεροδρόμιο εγκαινιάστηκε επίσημα στις 24 Νοεμβρίου 2012, από τον Τανζανό Αντιπρόεδρο κ. *Mohamed Gharib Bilal*. Το αεροδρόμιο θα βοηθήσει στην πρόσβαση των επισκεπτών προς το Εθνικό Πάρκο Κατάβι (*Katavi National Park*).

## Αεροπορικές εταιρείες και προορισμοί

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Tanzania Airports Authority
*  OurAirports - Mpanda Airport
*  OpenStreetMap - Mpanda Airport

Κατηγορία:Αεροδρόμια στην Τανζανία
Έξι νύχτες στην Ακρόπολη

Οι ***Έξι νύχτες στην Ακρόπολη*** είναι ελληνική δραματική τηλεοπτική σειρά εποχής παραγωγής 2021, που προβλήθηκε από τον τηλεοπτικό σταθμό ΕΡΤ2 τον Δεκέμβριο της ίδιας χρονιάς, και βασίζεται στο ομώνυμο μυθιστόρημα του Έλληνα ποιητή Γιώργου Σεφέρη, που πρωτοκυκλοφόρησε το 1974, μετά τον θάνατο του ποιητή

## Ιστορικό
Η σειρά είχε αρχικά προγραμματιστεί την σεζόν 2020-2021 από την ΕΡΤ1. Ωστόσο, η σειρά εντάχθηκε στο πρόγραμμα της ΕΡΤ2 και προβλήθηκε σε πέντε συνεχόμενες ημέρες, από τις 26 έως και τις 30 Δεκεμβρίου 2021, οπότε και προβλήθηκαν τα δύο τελευταία επεισόδια.

Η διαδικασία παραγωγής είχε καθυστερήσει αρκετό χρονικό διάστημα, εξαιτίας ορισμένων γραφειοκρατικών προβλημάτων μεταξύ της εταιρείας Bad Crown και της ΕΡΤ. Η υλοποίηση της σειράς εντάχθηκε στο πρόγραμμα χρηματοδότησης του Εθνικού Κέντρου Οπτικoακουστικών Μέσων και Επικοινωνίας.

## Διανομή

## Παραπομπές


Κατηγορία:Τηλεοπτικές σειρές της δεκαετίας του 2020
Κατηγορία:Τηλεοπτικές σειρές ΕΡΤ
Κατηγορία:Ελληνικές δραματικές σειρές
Αεροδρόμιο Πέμπα (Τανζανία)

Το **Αεροδρόμιο Πέμπα** (αγγλ.: *Pemba Airport* / σουαχ.: *Uwanja wa Ndege wa Pemba*) IATA ***PMA*** και ICAO ***HTPE***, είναι αεροδρόμιο που βρίσκεται στο Αρχιπέλαγος Ζανζιβάρης (*Zanzibar Archipelago*), στη Νήσο Πέμπα (*Pemba Island*). Είναι επίσης γνωστό και ως **Αεροδρόμιο Καρούμε** (*Karume Airport*) και **Αεροδρόμιο Ουάουι** (*Wawi Airport*). Βρίσκεται περίπου 7 km ( mi) νοτιοανατολικά της πρωτεύουσας του νησιού, Τσάκε-Τσάκε (*Chake-Chake*). Η κυβέρνηση της Ζανζιβάρης, εξετάζει το ενδεχόμενο μετονομασίας του αεροδρομίου σε *Thabit Kombo Jecha* σε αναγνώριση του ρόλου του στην Επανάσταση της Ζανζιβάρης.  

Ο μη κατευθυνόμενος φάρος (*non-directional beacon*) (Κωδικός: ***PA***) βρίσκεται στην ύπαιθρο.

## Αεροπορικές εταιρείες και προορισμοί

## Ατυχήματα — Δυστυχήματα
* Στις 24 Ιανουαρίου 2014, πτήση της *[[ZanAir]]* με αεροσκάφος τύπου *[[LET-410]]* κατά τη διάρκεια της προσγείωσης, ολίσθησε εκτός του διαδρόμου και προσέκρουσε επάνω σε συστάδα θάμνων, προκαλώντας σημαντική ζημιά. Δεν αναφέρθηκαν τραυματισμοί και η αιτία προσδιορίστηκε πως οφειλόταν σε αστοχία των φρένων.

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Tanzania Airports Authority
*  https://ourairports.com/airports/HTPE/ - Pemba Airport
*  https://www.openstreetmap.org/search?query=Pemba%20Airport%20#map=15/-5.2576/39.8115 - Pemba Airport

Κατηγορία:Αεροδρόμια στην Τανζανία